คุณคะ ดิฉันฉีดวัคซีนพิษสุนัขบ้าครบ 5 เข็มไปตุลาคม60 ต่อมาโดนแมวกัดฉีดกระตุ้นไป2เข็มเมื่อวันที่20 มค. 61 กระตุ้นอีกครั้งละเข็มเมื่อ 17 กพ 61และ 20 มีค 61 ต่อมา2อาทิตย์ดิฉันโดนอีกเลยไม่ได้ไปฉีดเพราะคิดว่าผ่านไปแค่2อาทิตย์ แมวหายไปค่ะ ดิฉันเสี่ยงหรือไม่คะ
สวัสดีค่ะ หากเคยฉีดวัคซีนพิษสุนัขบ้าครบตามกำหนดนัดไปเมื่อ ต.ค. 2560 และได้ฉีดกระตุ้นไปเมื่อ 20 ม.ค. 61, 17 ก.พ. 61 และล่าสุด 20 มี.ค. 2561เมื่อโดนแมวกัดอีกในอีก 2 สัปดาห์ต่อมาหลังจากที่ฉีดกระตุ้นไป ไม่จำเป็นต้องฉีดวัคซีนกระตุ้นอีกค่ะ เนื่องจากวัคซีนที่ได้ฉีดกระตุ้นไปในวันที่ 20 มี.ค. นั้น ยังกระตุ้นภูมิคุ้มกันให้อยู่ในระดับที่สูงเพียงพอต่อการป้องกันการติดเชื้ออยู่ค่ะ แม้ว่าแมวจะหายไปแล้วก็ตาม